
lată două teme care revin în actualitate. Are nevoie Europa — și deci și România — de transformarea economiei 
într-o economie de război? Cât de oportună este o asemenea măsură, solicitată în prezent atât de la nivel 
NATO, cât și de la nivel UE? lar a doua temă, încă și mai incitantă, e răspunsul la întrebarea dacă într-un stat 
ca România, expus la frontiera lui de Răsărit, este sau nu indispensabilă revenirea la sistemul stagiului militar 
obligatoriu. 

Voi încerca mai întâi un răspuns, desigur personal, la cea de-a doua întrebare. Cu precizarea că îmi asum 
toate riscurile. Și în primul rând riscul de a deveni și mai antipatic decât sunt în ochii concetățenilor mei, în 
special în ochii celor tineri, care nu au ţinut încă nicio armă în mână și se iluzionează că nu vor fi niciodată 
nevoiţi să se sacrifice pentru ţara lor. O întrebare cardinală plutește de mai mult timp și mai ales de când 
Federația Rusă a dezlănţuit războiul din Ucraina: este sau nu este capabilă Europa să se apere pe ea însăși? 
Face sau nu face Europa la nevoie față cu succes unei agresiuni rusești? La această întrebare abruptă, 
analiștii militari din întreaga lume au dat deja un răspuns. Europa este incapabilă să se apere de una singură 
dacă va fi atacată de hoardele lui Vladimir Putin. Mult timp va incapabilă chiar să ia o decizie în vederea unei 


reacții. lar reacția, dacă va fi, singura reacție care va fi va însemna să stea din nou cu mâna întinsă, pentru a 


treia oară, la Statele Unite. lar Statele Unite vor fi incapabile să-și manifeste din nou generozitatea. Dar cu 
NATO cum rămâne? Ce este NATO? O proiecţie într-un spațiu cvasi-global a puterii militare a Statelor Unite, 

agresat va trebui să reziste. Intre cinci Și 4U de zile, in tuncție de poziția sa geogratica. Intr-o asemenea 
eventualitate, România, prin forţele ei armate, inclusiv cele staționate pe teritoriul ei, va trebui să reziste 40 de 


zile. În faţa, Doamne ferește, a unui război fulger. Cu ce armate? 


Admiţând, prin absurd, că am dispune în acest moment de cea mai performantă tehnică de luptă, terestră, 
aeriană, maritimă etc. pentru a rezista unei invazii, avem nevoie de un număr suficient de mare de militari 
echipați și antrenați pentru a purta un asemenea război. Nu dispunem de așa ceva. După decembrie 1989, în 
numele modernizării armatei române pe model occidental, noi am renunţat la stagiul militar obligatoriu la care 
participau toți tinerii, băieţi și fete, și în acest fel am închis cele mai multe cazărmi, am renunţat la cele mai 
multe poligoane militare și i-am trecut în rezervă pe cei mai mulţi dintre instructori. Dacă mâine suntem expuși 
unei agresiuni, nu suntem capabili să încropim o armată cu mai mult de 30-40 de mii de combatanți. La care, 
la limită, s-ar mai putea adăuga maximum 10.000 de militari ai forțelor NATI dislocate pe teritoriul nostru. Este 
cu totul și cu totul insuficient. Nu va putea fi activat articolul 5 din tratatul NATO, pentru că nu vom putea face 
față exigenţelor articolului 4, care ne obligă să rezistăm până când vom putea primi ajutorul scontat. Din 
această perspectivă, România poate deveni oricând, Doamne ferește, o pradă ușoară. 


Dintr-o altă perspectivă, trebuie să recunoaştem că cel mai important proiect de ţară după intrarea în NATO și 
UE, cel al „României educate”, promovat de președintele Klaus lohannis, a eșuat într-un mod lamentabil. 
România de azi e mai needucată decât a fost vreodată în ultimii 80-90 de ani. Când vorbim despre educaţie, 
nu vorbim doar despre știința de carte, despre o cultură, fie ea și rudimentară, ci vorbim și despre 
comportament. În speţă despre comportamentul celor mai mulţi concetățeni din așa-numita tânără generaţie. 
Pe lângă numeroasele deficiențe, care au generat atitudini de rezervă sau chiar de ostilitate față de stagiul 
militar, recrutarea obligatorie a avut indiscutabil meritul de a-i aduna pe mulţi tineri de pe stradă, de a-i învăţa 
să se spele, să facă exerciții fizice, să-și menţină în bune condiţii propria igienă, să respecte igiena celorlalți și 
să manifeste un minimum de respect și de disciplină faţă de superiori. Au fost mulţi tineri, al căror proces de 
alfabetizare s-a completat în timpul stagiului militar. După satisfacerea stagiului militar, aceștia nu au ieșit mai 
răi, ci mai buni și cei mai mulţi au devenit buni cetăţeni ai ţării lor. În armată, alcoolismul era controlat, iar 
consumul de droguri era cvasi inexistent. Ca să nu mai vorbim despre faptul că un om cu o instrucţie militară 


era oricând capabil să-și apere ţara și știa cum să o facă asumându-și riscuri minime. 


Din toate aceste motive, cărora le pot adăuga multe altele, îmi asum să afirm răspicat ceea ce niciun om 
politic nu are curajul să afirme, mai ales într-un an cu patru campanii electorale, că în Româna trebuie 


reintrodus serviciul militar obligatoriu. 


Pe de altă parte, tot războiul din Ucraina a pus întreaga Europă și în faţa unei provocări de altă natură. Şi 
astfel tema economiei de război a revenit în actualitate. Este o decizie de acum luată. Statele Uniunii 
Europene trebuie să ia măsurile cuvenite pentru a trece la economia de război. Din această perspectivă, 
înaintea altor demersuri editoriale viitoare, se cuvine să le pun astăzi decidenţilor noştri politici o întrebare de 
bun simţ: au un plan? Au un program? Și, dacă da, în ce constă el? Și cum se reflectă un asemenea program 


în bugetul de cheltuieli al României? Se vede undeva, chiar dacă ne uităm cu lupa, că guvernanţii noștri 


întreprind vreun pas în această direcţie? Dacă nu, de ce? 

